Torsdag blev Aalborg Zoo en beboer rigere. Klokken 22.50 nedkom giraffen Freja for første gang og girafhuset er nu en sund og rask hun-girafkalv rigere. Ingen vidste dog at der var en giraf på vej, og det var først da gæster så at Freja var ved at nedkomme, at girafpasser Thorvald Eggers fik besked. I første omgang troede han ikke på beskeden, men da han kom til girafhuset kunne han ved selvsyn konstatere at Freja var så langt i fødslen at et par lange girafben stak ud.

Opsummering:
Aalborg Zoo fik sig torsdag en ny girafkalv, men det havde de ikke regnet med. De vidste nemlig ikke, de havde en drægtig giraf.